গোল্ড কোস্টে প্রথমবার নামছে ভারত, দলে হতে পারে পরিবর্তন?

ওয়েব ডেস্ক : ভারত ও অস্ট্রেলিয়ার মধ্যে চলছে টি২০ সিরিজ (India vs Australia t20 series 2025)। এই মুহূর্তে দুই দলের মধ্যে সিরিজের ফলাফল ১-১। বৃহস্পতিবার হবে সিরিজের চতুর্থ ম্যাচ। সূর্যকুমারের নেতৃত্বে আজ গোল্ড কোস্টে নামবে টিম ইন্ডিয়া (Team India)। এদিনের ম্যাচ ভারত জিতলে সিরিজ জয়ের ক্ষেত্রে অনেকটা এগিয়ে থাকবে ব্লু ব্রিগেড। তবে প্রশ্ন হচ্ছে, আজকের ম্যাচের জন্য দলে কোনও ধরণের পরিবর্তন করবে ভারতীয় শিবির? তবে অন্যদিকে রয়েছে বৃষ্টির সম্ভাবনাও।

গত সপ্তাহে কুইন্সল্যান্ডে ভারী বৃষ্টিপাত (Rain) হয়েছিল। আজও বৃষ্টির সম্ভাবনা রয়েছে। তবে কি বৃষ্টির কারণে ম্যাচ ভেস্তে যাওয়ার সম্ভাবনা রয়েছে? তবে সেখানকার স্থানীয় আবহাওয়া দফতর সূত্রে খবর, বৃষ্টির সম্ভাবনা রয়েছে মাত্র ২ শতাংশ। ফলে বৃষ্টিতে ম্যাচ ভেস্তে যাবে না, সেটাই একপ্রকার ধরে নেওয়া হচ্ছে। অন্যদিকে কুইন্সল্যান্ডে গোল্ড কোস্টে প্রথমবার নামবে ভারত। ফলে নতুন মাঠের সঙ্গে খাপ খাইয়ে নেওয়া ভারতীয় দলের কাছে চ্যালেঞ্জিং হতে পারে।

আরও খবর : ম্যাচ গড়াপেটার অভিযোগে গ্রেফতার খিদিরপুর ক্লাব কর্তা ঘনিষ্ঠ!

ভারতের বিরুদ্ধে চতুর্থ টি২০ সিরিজের আগে দলে বেশ কিছু পরিবর্তন এনেছে অস্ট্রেলিয়া (Australia)। অ্যাশেজের কথা মাথায় রেখেই সেই বদল আনা হয়েছে। ইতিমধ্যে ট্র্যাভিস হেডকে বিশ্রাম দেওয়া হয়েছে। অন্যদিকে দক্ষিণ আফ্রিকার ‘এ’ দলের বিরুদ্ধে খেলার কথা মাথায় রেখে ছেড়ে দেওয়া হয়েছে কূলদীপ যাদবকেও।

ফলে এদিনের ম্যাচে কোন দল নিয়ে নামবে ভারত (India), তা নিয়ে প্রশ্ন উঠছে। তবে সূত্রের খবর, অপরিবর্তিত থাকবে ভারতীয় দল। অভিষেক শর্মা, শুভমান গিল, তিলক বর্মা, সূর্যকুমার, জিতেশ শর্মা, শিবম দুবে, অক্ষর প্যাটেল, ওয়াশিংটন সুন্দর, জশপ্রীত বুমরাহ, অর্শদীপ সিং, বরুণ চক্রবর্তী-কে নিয়েই মাঠে নামতে পারে ভারত।