গাড়ির ধাক্কায় অস্ট্রেলিয়ায় মৃত্যু ভারতীয় বংশোদ্ভূত মহিলার!

ওয়েব ডেস্ক : অস্ট্রেলিয়ায় (Australia) মর্মান্তিকভাবে মৃত্যু (Death) হল এক ভারতীয় বংশোদ্ভূত মহিলার। বিলাশবহুল গাড়ির ধাক্কায় মৃত্যু হল তাঁর। জানা গিয়েছে, সিডনির হার্নসবিতে এই দুর্ঘটনা ঘটেছে। এই ঘটনার পরেই ও গাড়ি চালককে গ্রেফতার করেছে পুলিশ (Police)। তাঁর বিরুদ্ধে ইতিমধ্যে একাধিক মামলা দায়ের করে তদন্ত শুরু করেছে পুলিশ।

জানা গিয়েছে, ওই মহিলার নাম সমন্বয় ধরেশ্বর। তিনি ছিলেন ৮ মাসের গর্ভবতী। ঘটনার সময় স্বামী ও ৩ বছরের সন্তানের সঙ্গে ওই রাস্তা দিয়ে যাচ্ছিলেন তিনি। অভিযোগ, সেই সময় দ্রুত গতিতে আসা একটি বিএমডব্লু গাড়ি প্রথমে এসে ধাক্কা মারে একটি গাড়িকে। এর পর সেটি উল্টে যায়। তার পর সেটি সজোরে এসে ধাক্কা মারে সমন্বয়কে।

আরও খবর : এপস্টেইন-ফাইল নিয়ে আবার আলোচনার কেন্দ্রে ট্রাম্প!

ঘটনার পরেই দ্রুত ভারতীয় বংশোদ্ভূত ওই মহিলাকে উদ্ধার করে হাসপাতালে নিয়ে যাওয়া হয়েছিল। কিন্তু শেষ রক্ষা হয়নি। তবে সব থেকে মর্মান্তিক বিষয় হল, মহিলার পাশাপাশি মৃত্যু হয়েছে তাঁর গর্ভস্থ সন্তানের। আর এই ঘটনায় ব্যপক চাঞ্চল্য ছড়িয়েছে।

সূত্রের খবর, ঘতক ওই গাড়িটি চালাচ্ছিলেন অ্যারন পাপাজোগ্লোর (১৯) নামে এক তরুণ। ঘটনায় আহত হয়েছে সে। তবে তাকে ইতিমধ্যে গ্রেফতার (Arrest) করা হয়েছে। গ্রেফতার করার পরেই যুবককে হর্নসবি থানায় নিয়ে যাওয়া হয়। তার বিরুদ্ধে বিপজ্জনকভাবে গাড়ি চালানো, অবহেলা ও গর্ভবতী মহিলাকে অনিচ্ছাকৃত খুনের মামলা দায়ের করা হয়েছে। সঙ্গে শুরু হয়েছে গোটা ঘটনার তদন্তও।