চতুর্থ ম্যাচে অস্ট্রেলিয়াকে ১৬৮ রানের টার্গেট দিল ভারত!

ওয়েব ডেস্ক : বৃহস্পতিবার ভারত বনাম অস্ট্রেলিয়ার মধ্যে হচ্ছে চতুর্থ টি২০ ম্যাচ (India vs Australia t20 series 2025)। এই ম্যাচে প্রথমে ব্যাটিং করে অজিদের ১৬৮ রানের টার্গেট দিলেন সূর্যকুমার যাদবরা। এদিনের ম্যাচে কিছুটা হলেও ছন্দে দেখা গিয়েছে শুভমন গিলকে (Subhman Gill)। অন্যদিকে, অধিনায়ক সূর্যকুমার যাদব (Suryakumar Yadav) বড় বড় শট মারলেও, বেশি রান করতে পারলেন না।

এদিন কুইন্সল্যান্ডের গোল্ড কোস্ট স্টেডিয়ামে হচ্ছে ভারত বনাম অস্ট্রেলিয়ার মধ্যে চতুর্থ টি২০ ম্যাচ (India vs Australia t20 series 2025)। এদিন টসে জিতে ভারতকে প্রথমে ব্যাটিংয়ে পাঠান অজি অধিনায়ক মিচেল মার্শ। আর ব্যাটিংয়ে নেমে অসাধারণ ব্যাটিং শুরু করেন অভিষেক শর্মা ও শুভমন গিল। তবে মাত্র ২১ বলে ২৮ রান করে আউট হয়ে প্যাবিলিয়নে ফেরেন অভিষেক শর্মা। তবে খেলা চালিয়ে যাচ্ছিলেন গিল। ন্যাথান এলিসের বলে ৪৬ রান করে আউট হন তিনিও।

আরও খবর : এখনও অবিবাহিত ভারতীয় এই ৫ মহিলা ক্রিকেটার! দেখুন তালিকা…

অন্যদিকে এই ম্যাচে তেমন কেউ রান করতে পারেননি। শিবম দুবে ২২, অধিনায়ক সূর্যকুমার যাদব ২০, তিলক বর্মা ৫, জিতেশ শর্মা ৩, ওয়াশিংটন সুন্দর ১২, অক্ষর প্যাটেল ২১, অর্শদীপ সিং শূন্য এবং বরুণ চক্রবর্তী ১ রান করে আউট হন। যার ফলে প্রথমে দারুণ স্টার্ট করলেও, শেষে স্কোর বোর্ডে ১৬৭ রান তুলতে সক্ষম হয় ভারত।

তবে একটা কথা বলে রাখা দলকার, গোল্ড কোস্টের এই পিচের গতি অস্ট্রেলিয়ার (Australia) অন্যান্য মাঠের তুলনায় কম। যার ফলে ব্যাটে বল আসতে সমস্যা হয়। তবে এই রান যথেষ্ট হবে কি না তা নিয়ে প্রশ্ন উঠছে। তবে একটা সুযোগ রয়েছে ভারতের (India) কাছে। কারণ অ্যাডাম জাম্পা (৩-৪৫), নাথান এলিসরা (৪-২১) দেখিয়ে দিয়েছেন বলের গতি কমিয়ে যদি মিশ্রণ আনা যায় তাহলে সাফল্য পেতে পারেন সূর্যকুমার যাদবরা। অন্যদিকে ইতিমধ্যে ব্যাটিংয়ে নেমে পড়েছে অস্ট্রেলিয়া। এই প্রতিবেদন লেখা পর্যন্ত স্কোর বোর্ডে অস্ট্রেলিয়ার স্কোর ৪.৫ ওভারে ৩৭/১।